
DĖL SUPAPRASTINTO PIRKIMO „PANEVĖŽIO MIESTO KLAIPĖDOS G. IR VAKARINĖS G. SANKRYŽOS REKONSTRAVIMO Į ŽIEDINĘ SANKRYŽĄ RANGOS DARBAI“, VYKDOMO ATVIRO KONKURSO BŪDU, PIRKIMO SĄLYGŲ PAAIŠKINIMO

               	         
                  
              

Panevėžio miesto savivaldybės administracijos Viešųjų pirkimų komisija, atsakydama į pirkimo dalyvio prašymą patikslinti supaprastinto pirkimo „Panevėžio miesto Klaipėdos g. ir Vakarinės g. sankryžos rekonstravimo į žiedinę sankryžą rangos darbai“, vykdomo atviro konkurso būdu, sąlygas, paaiškina:
1 Klausimas. „Darbų kalendoriniame grafike yra pozicija „Statybos užbaigimo procedūrų vykdymas“. Prašome patikslinti, ar šie darbai turi būti vertinami Įkainotos veiklos sąraše? Jeigu taip, prašome papildyti Įkainotos veiklos sąrašą.“
Atsakymas. Patiksliname, kad statybos užbaigimo procedūrų vykdymas neturi būti įvertintas pirkimo sąlygų 2 priede „Įkainotos veiklos sąrašas“. Šie darbai turi būti vertinami laiko atžvilgiu. 
2 Klausimas. „Pažymime, kad rinkoje nėra nei vieno gamintojo, kuris gamintų saugias atramas su tokio ilgio gembėmis (3000 mm), ypač keturšakes. Ar darbų vykdymo metu, bus galimybė įrengti kitokius, ne prastesnių techninių savybių šviestuvus, nei pateikta Techninėje specifikacijoje?“
Atsakymas. Informuojame, kad artimiausiu metu bus pateikta patikslinta saugių atramų techninė specifikacija.
3 Klausimas. „Esame pateikę klausimus rugpjūčio 20 ir 22 dieną. Likus 4 dienoms iki pasiūlymo pateikimo termino atsakymų negavome. Prašome patikslinti, ar bus pratęstas pasiūlymo pateikimo terminas?“
Atsakymas. Informuojame, kad atsakymai į pateiktus klausimus dar ruošiami. Pasiūlymų pateikimo terminas pratęstas iki 2025 m. rugsėjo 8 d. 13.00 val.

Patikslinta informacija paskelbta CVP IS sistemoje.

